2.9.2022
EL
Επίσημη Εφημερίδα της Ευρωπαϊκής Ένωσης
C 335 A/5
— πείρα στην εφαρμογή της αλλαγής που έχει ως στόχο να εκσυγχρονίσει τις μεθόδους και τις διαδικασίες εργασίας μέσω των τεχνολογιών· — διοικητικές δεξιότητες, ικανότητα σχεδιασμού και εφαρμογής νέων στρατηγικών για τη διαμόρφωση των μελλοντικών στόχων της Διεύθυνσης Καινοτομίας και Τεχνολογίας Πληροφοριών, ικανότητα να παρουσιάζει και να εξηγεί τα αναμενόμενα αποτελέσματα και να συνεργάζεται ενεργά με τις άλλες διευθύνσεις· — κίνητρα και διαπροσωπικές δεξιότητες· — ικανότητα επικοινωνίας, δημόσιας έκφρασης, πειθούς και διαπραγμάτευσης· — αίσθηση πρωτοβουλίας, προορατικότητας και αποδεδειγμένης ικανότητας προώθησης και επιτυχούς εφαρμογής της αλλαγής· — ικανότητα εκπροσώπησης των συμφερόντων της Διεύθυνσης και του θεσμικού οργάνου σε διοργανικό επίπεδο.
Για λειτουργικούς λόγους και προκειμένου να ολοκληρωθεί η διαδικασία επιλογής το ταχύτερο δυνατόν προς όφελος των υποψηφίων, καθώς και του θεσμικού οργάνου, η συνέντευξη διεξάγεται στα αγγλικά ή στα γαλλικά σύμφωνα με την επιλογή του υποψηφίου.
Για υποψηφίους των οποίων η βασική γλώσσα είναι η αγγλική ή η γαλλική, η ικανοποιητική γνώση μιας άλλης επίσημης γλώσσας της Ευρωπαϊκής Ένωσης ελέγχεται επίσης κατά τη διάρκεια της συνέντευξης.
Επιπλέον, κατά τη διάρκεια της συνέντευξης αξιολογείται η ικανότητα αποτελεσματικής επικοινωνίας σε άλλες επίσημες γλώσσες της Ευρωπαϊκής Ένωσης (βλέπε σημείο 4).
Προκειμένου να διασφαλιστεί στον μέγιστο βαθμό η ποικιλομορφία των ανώτατων διοικητικών στελεχών, σε περίπτωση ισοβαθμίας πολλών υποψηφίων που υποβάλλουν αίτηση στην ίδια κατηγορία ως προς τα προσόντα (άρθρο 29 παράγραφος 1 στοιχεία α) και β) ή άρθρο 29 παράγραφος 2 κατά φθίνουσα σειρά προτεραιότητας), θα προτιμηθούν γυναίκες υποψήφιες ή υποψήφιοι που είναι πιθανόν να αυξήσουν τη γεωγραφική ποικιλομορφία μεταξύ των ανώτερων διοικητικών στελεχών της ΕτΠ. 7.
Εξέλιξη της διαδικασίας 7.1.
Υποβολή των φακέλων αίτησης Οι φάκελοι αίτησης πρέπει να υποβάλλονται αποκλειστικά με ηλεκτρονικά μέσα σε μορφή pdf όχι μεγαλύτερο από 10 MB στην ακόλουθη διεύθυνση: Director-IIT@cor.europa.eu.
Οι υποψήφιοι με αναπηρία που τους εμποδίζει να υποβάλουν την αίτησή τους ηλεκτρονικά μπορούν να αποστείλουν την αίτησή τους με συστημένη επιστολή με απόδειξη παραλαβής στη διεύθυνση: Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË, με την ένδειξη «Confidentiel — avis de vacance — à ne pas ouvrir par le service courrier», έως την προθεσμία που αναφέρεται στο σημείο 7.2 το αργότερο, με την ταχυδρομική σφραγίδα να συνιστά απόδειξη ημερομηνίας.
Σε αυτή την περίπτωση, οι υποψήφιοι πρέπει να επισυνάψουν στην αίτησή τους πιστοποιητικό που εκδίδεται από αδειοδοτημένο φορέα, με το οποίο αναγνωρίζεται η κατάστασή τους ως άτομο με αναπηρία.
Καλούνται επίσης να προσδιορίσουν εγγράφως οποιαδήποτε απαίτηση θεωρούν απαραίτητη ώστε να διευκολύνουν τη συμμετοχή τους στη διαδικασία πρόσληψης.
Οποιαδήποτε περαιτέρω επικοινωνία μεταξύ της ΕτΠ και των εν λόγω υποψηφίων διενεργείται μέσω ταχυδρομείου.
Η ΕτΠ διατηρεί το δικαίωμα να ζητεί διευκρινίσεις επί των δικαιολογητικών εγγράφων που ζητούνται στη συνέχεια.
Ο φάκελος αίτησης πρέπει να αναγράφει την αναφορά της προκήρυξης κενής θέσης (COR/AD 14/30 BIS/22) στην επικεφαλίδα και να περιέχει: — συνοδευτική επιστολή (5 σελίδες το μέγιστο) στην αγγλική ή τη γαλλική γλώσσα με ημερομηνία και υπογραφή, στην οποία θα πρέπει να αναφέρεται το ενδιαφέρον του υποψηφίου να αναλάβει τα καθήκοντα του Διευθυντή Τεχνολογίας Πληροφοριών και η κατανόηση που διαθέτει για τις μελλοντικές προκλήσεις που θα αντιμετωπίσει η Διεύθυνση, όπως διατυπώνονται στη συνοδευτική τους επιστολή και τις ιδέες του/της σχετικά με τον τρόπο αντιμετώπισης αυτών των προκλήσεων· — επικαιροποιημένο βιογραφικό σημείωμα (υπό μορφή του προτύπου Europass)· — υπεύθυνη δήλωση με ημερομηνία και υπογραφή (βλέπε έντυπο στο παράρτημα I) στην οποία επιβεβαιώνεται ότι πληρούνται οι προϋποθέσεις επιλεξιμότητας που περιγράφονται στο σημείο 4· — τον κατάλογο ελέγχου που περιέχεται στο παράρτημα II με ημερομηνία και υπογραφή· — αντίγραφο εγγράφου ταυτότητας· — αντίγραφο των πτυχίων που παρέχουν πρόσβαση στον βαθμό (βλέπε σημείο 4)· — αντίγραφο των συνοδευτικών αποδείξεων επαγγελματικής πείρας που καθιστούν δυνατή την επαλήθευση της πείρας του υποψηφίου, σύμφωνα με τις προϋποθέσεις που ορίζονται στο σημείο 4· — το παράρτημα III με ημερομηνία και υπογραφή.